|  |
| --- |
| WEBMAIL – PONUDA ZA FIZIČKA I PRAVNA LICA |

Zadovoljstvo nam je da Vam predstavimo Webmail uslugu Crnogorskog Telekoma za fizička i pravna lica.

**Šta je WEBMAIL?**

Webmail je prvi e-mail servis u Crnoj Gori, prepoznatljiv u internet zajednici već dugi niz godina. Webmail e-mail servis obezbjeđuje efikasan pristup e-mail-u. Ovaj servis je prigodan za fizička lica i mala preduzeća obezbjeđujući jednostavno e-mail rješenje bez ulaganja u opremu i održavanje. Naknada (pretplata) za korišćenje Webmail e-mail servis se obračunava i naplaćuje mjesečno .

**Zašto webmail?**

* Brz, pouzdan i profesionalan pristup e-mailu sa desktop računara, laptopova, tableta i mobilnih telefona.
* Smanjenje troškova održavanja serverske infrastrukture. Nema brige oko upravljanja serverom i aplikacijom, a sve nadogradnje i buduće izmjene uključene su u cijenu naknade (pretplate) za korišćenje Webmail e-mail servisa.
* Antivirus i antispam zaštita.

**Kako funkcioniše usluga?**

* Mailovi se nalaze na sigurnom serveru te im se može pristupiti bilo kada, bilo gdje i sa bilo kojeg uređaja.
* E-mail poruke se nalaze na sigurnim serverima Crnogorskog Telekoma.
* Nema početnih ulaganja u IT infrastrukturu, nema troškova održavanja servera. Plaća se transparentna mjesečna naknada (pretplata).
* „Uslovi korišćenja usluge Webmail-a“ bliže uređuje uslove po kojima se pruža usluga Webmaila.
* Korisnik ima mogućnost korišćenja paketa i to :

1. WebMAIL ONLY paket  - pojedinacni mailovi sa domenom @ctelekom.me, sa resursima i mjesečnom cijenom:

|  |  |  |  |
| --- | --- | --- | --- |
| **Paket** | **Raspoloživi resursi** | **Mjesecna naknada (EUR/bez PDV-a)** | **Mjesecna naknada (EUR/sa PDVom)** |
| **Mail Only nalog L** | **5GB** | **0.8182** | **0.99** |
| **Mail Only nalog XL** | **10GB** | **1.2315** | **1.49** |

1. **DOMENSKI PAKETI  -** Korisnik uz dati mail paket dobija mogućnost pristupa administratorskom portalu na kojem moze da dodaje/ukida e-mail naloge. Korisnik placa mjesečnu pretplatu za korišćenje administratorskog portala u iznosu od 5.00 EUR (sa PDV-om), kao i mjesecnu pretplatu za svaki pojedinačni mail nalog (minimalno jedan mail nalog) po tabeli:

|  |  |  |  |
| --- | --- | --- | --- |
| **Paket** | **Raspoloživi resursi** | **Cijena po nalogu sa PDV-om** | **Cijena po nalogu bez PDV-a** |
| **Mail Nalog Biznis M** | **2GB** | **0.59** | **0.4877** |
| **Mail Nalog  Biznis L** | **5GB** | **0.99** | **0.8182** |
| **Mail Nalog Biznis XL** | **10GB** | **1.49** | **1.2315** |

Pored navedenog, Korisnik ima mogućnost i dokupa prostora za pojedinačne mail naloge i to u resursima i cijenama po datoj tabeli:

|  |  |  |  |
| --- | --- | --- | --- |
| **Naziv produkta** | **Raspoloživi resursi** | **Cijena sa PDV-om** | **Cijena bez PDV-a** |
| **Dokup prostora za mail nalog 5GB** | **5GB** | **2.99** | **2.4710** |
| **Dokup prostora za mail nalog 25GB** | **25GB** | **4.99** | **4.1239** |
| **Dokup prostora za mail nalog 50GB** | **50GB** | **7.99** | **6.6033** |

**Zainteresovani za ponudu?**

|  |
| --- |
| **PRIJAVITE SE ZA SERVIS PUTEM ZAHTJEVA KOJI STE DOBILI U TEKSTU MAILA** |

**Uslovi korišćenja usluge Webmail-a**

**1. Predmet**

1.1. Uslovima korišćenja usluge Webmail-a (u daljem tekstu: Uslovi korišćenja) uređuju se odnosi između Crnogorskog Telekoma a.d., Podgorica, Moskovska 29 (u daljem tekstu: Telekom) kao pružaoca usluge sa jedne strane i korisnika – fizičko ili pravno lice (u daljem tekstu: Korisnik) sa druge strane po osnovu korišćenja usluge Webmail (u daljem tekstu: Usluga).

1.2. Usluga Webmaila je poslovno rješenje putem kojeg se Korisniku obezbeđuje pristup platformi Webmail-a koja Korisniku daje mogućnost korišćenja elektronske pošte, odnosno slanje i primanje poruka u elektronskom obliku putem računarske mreže.

**2. Pretplatnički odnos i naknada**

2.1. Prilikom podnošenja zahtjeva i registracijom za korišćenje ove Usluge (u daljem tekstu: Zahtjev), Korisnik potvrđuje da je upoznat i da prihvata Webmail ponudu Telekoma (u daljem tekstu: Ponuda) i ove Uslove korišćenja, te da je time i zasnovao pretplatnički odnos za Uslugu.

2.2. Prihvatanjem ovih Uslova korišćenja Korisnik zasniva pretplatnički odnos na neodređeno vrijeme.

2.3. Korisnik prilikom podnošenja Zahtjeva bira i paket Usluga iz date Ponude. Minimalni period korišćenja izabranog paketa je 30 dana nakon aktivacije i u tom periodu nije moguće preci na paket sa manjim resursima i manjom pretplatom , dok na veći paket Korisnik može peći u bilo kojem trenutku. Maksimalni broj promjena paketa u toku mjeseca ne može biti veći od 2(dva) puta.

2.4. Korisnik može otkazati Uslugu u bilo kojem trenutku podnošenjem zahtjeva za isto. Pretplatnički odnos prestaje danom podnošenja zahtjeva za otkaz Usluge kada prestaje i mogućnost daljeg korišćenja Usluge.

2.5. Za korišćenje Usluge Korisnik plaća mjesečnu naknadu (pretplatu) u skladu sa Ponudom i važećim cjenovnikom Telekoma za usluge informacionog društva koji je objavljen na stranici www.telekom.me (dalje u tekstu: Cjenovnik). Mjesečna naknada (pretplata) za korišćenje Usluge će se naplatiti putem računa Telekoma (za elektronske komunikacione usluge koje koristi ili posebnog računa za e-mail nalog) koji će se izdati u prvom sledećem mjesecu od dana zasnivanja pretplatničkog odnosa. Plaćanje računa se vrši u roku i na način definisan članom 4 ovih Uslova.

2.6.Mjesečna naknada (pretplata) se obračunava proporcionalno u zavisnosti od datuma aktivacije i/ili deaktivacije mail naloga u datom mjesecu. Takođe, i mjesečna naknada (pretplata) za dokup prostora za pojedinačne mail naloge po članu 3 se obračunava proporcionalno, a u zavisnosti od datuma aktivacije istog.

2.7. Po ovim Uslovima korišćenja Korisnik je obavezan da o svakoj promjeni podataka navedenih u Zahtjevu (ime/naziv firme, ime ovlašćenog lica, adresa/prebivalište, mail adresa) obavijesti Telekom bez odlaganja, stoga snosi i odgovornost za svaku štetu nastalu zbog neizvršavanja date obaveze.

**3. Način realizacije Usluge i uslovi korišćenja**

3.1. Nakon zasnivanja pretplatničkog odnosa u skladu sa ovim Uslovima korišćenja, Telekom Korisniku dodjeljuje korisničko ime (e-mail nalog) i lozinku, pomoću kojih se Korisniku omogućava korišćenje Usluge. U slučaju da Korisnik već posjeduje korisničko ime i lozinku (po osnovu korišćenja usluge u ranijem periodu), Telekom će omogućiti Korisniku da sa tim korisničkim imenom i lozinkom nastavi da koristi Uslugu.

3.1.1. – Za pravna lica- poslovne korisnike sa većim brojem e-mail naloga, Telekom Korisniku obezbjeđuje mogućnost pristupa administrativnom portalu, putem kojeg Korisnik može da dodaje i/ili ukida e-mail naloge i ostale povezane usluge za svoje zaposlene, a shodno svojim potrebama. Ovlašćena osoba za pristup i administriranje portala se imenuje prilikom podnošenja zahtjeva za aktiviranje domenskog webmail paketa i administrativnog portala. Zavisno od broja dodatih i/ili ukinutih domenskih webmail naloga će se i mjesečna naknada (pretplata) uvećavati, odnosno umanjiti za predmetni paket. Cijene pojednačnog e-mail naloga je definsana cjenovnikom Telekoma iz člana 2 (stav 2.4) i Ponudom za Uslugu.

3.1.2. Pored navedenog, Korisnik ima mogućnost i dokupa prostora za pojedinačne mail naloge, a po cijenama definsanim cjenovnikom Telekoma iz člana 2 (stav 2.4) i Ponudom za Uslugu.

3.2. Korisnikse obavezuje da drži u tajnosti i sa pažnjom čuva svoje identifikacione podatke (korisničko ime i lozinku) od neovlašćenog pristupa i slično. Stoga je Korisnik isključivo odgovoran za svaku radnju izvršenu pod bilo kojom od njegovih identifikacionih podataka jer će se smatrati radnjom Korisnika kome su ti identifikacioni podaci dodijeljeni. Telekom neće snositi odgovornost ni po kojem osnovu i ni za kakvu štetu koja može nastati Korisniku i/ili trećim licu, uslijed postupanja suprotno ovim odredbama i/ili nepravilnog postupanja s identifikacionim podacima Korisnika i/ili zloupotrebe i/ili neovlašćenog korišćenja bilo kojeg identifikacionog podatka Korisnika, odnosno za štetu koja je povezana ili može biti povezana s ovim postupanjima i/ili zloupotrebom. Korisnik mora odmah čim posumnja u neovlašćeno korišćenje identifikacionih podataka to prijaviti Telekomu, te zatražiti dodjelu novih.

3.3. Korisnik pravno lice potvrđuje da je saglasan da je kontakt osoba navedena na Zahtjevu ovlašćena da u ime i za račun Korisnika koristiti Uslugu na način opisan u ovim Uslovima korišćenja.

3.4. Preduslov za korišćenje Usluge je da Korisnik ima obezbijeđen pristup Internetu. Pristup Internetu Korisnik obezbjeđuje nezavisno od Usluge Webmail-a te se isti i ne naplaćuju po ovim Uslovima korišćenja. Internet je predmet uslova pružaoca internet usluge koji vrše i naplatu te usluge. Stoga, Telekom ne odgovara Korisniku za eventualne prekide ili greške u Internet pristupu, odnosno pri prenosu podataka, kao ni za eventualnu štetu koja bi usljed takvih prekida/grešaka nastala ili mogla nastati Korisniku kod Usluge. Ukoliko je Telekom i pružalac Internet usluga to za eventualne prekide ili greške u Internet pristupu odgovara u skladu sa uslovima i ugovorom koji se odnosi na uslugu pružanja Interneta.

3.5. Korisnik se obavezuje da će Uslugu koristiti isključivo za sopstvene potrebe, te ih neće ustupati u cijelosti ili djelimično trećim licima na korišćenje bez prethodnog pisanog odobrenja Telekoma.

3.6. Korisnik se obavezuje da će Uslugu koristiti na način koji ne ugrožava funkcionalnost i rad sistem/mreže Telekoma. Korisnik je obavezan da se uzdrži od bilo kakvih aktivnosti koje bi mogle dovesti do povrede cjelovitosti, sigurnosti i dostupnosti Usluge. Korisnik se takođe obavezuje da neće izvršiti niti pokušati izvršiti neautorizovani pristup bilo kojem sistemu Telekoma.

3.7. U slučaju da Korisnik utvrdi da je cjelovitost i/ili sigurnost Usluge ugrožena, dužan je bez odlaganja o istom obavijestiti Telekom.

3.8. Korisnik je u potpunosti odgovoran za sadržaj podataka koja prenosi i čuva putem Usluge, te će Telekomu nadoknaditi svaku štetu nastalu u slučaju neovlašćenog djelovanja Korisnika korišćenjem Usluge, kao i u slučaju prenošenja ili čuvanja nezakonitog sadržaja. Telekom ne vrši pregled i ne nadgleda navedene podatke i sadržaje koje Korisnik čuva ili prenosi korišćenjem Usluge. Korisnik garantuje Telekomu da sadržaj koji prenosi i čuva putem Usluge neće sadržati:

- sadržaj koji krši važeće propise Crne Gore,

- sadržaj koji je neetičan ili nemoralan (koji širi mržnju i netoleranciju ili sadrži bilo kakav oblik pornografije i sl.),

- sadržaj koji sadrži viruse ili slične štetne računarske programe,

- sadržaj koji je namijenjen kriminalnim aktivnostima ili organizacijama,

- sadržaj koji predstavlja povredu prava trećih strana, uključujući ali ne ograničeno na patente, autorska prava i prava intelektualne svojine , programe i upute o hakovanju, kockanju ili pozivanju na ilegalne aktivnosti.

- ako se vrši distribucija neželjenih ili nezatraženih elektronskih poruka;

- ako se vrši distribucija elektronskih poruka i/ili drugog sadržaja čije je saopštavanje, promet ili činjenje dostupnim javnosti zabranjeno bilo kojim zakonom ili odlukom nadležnog organa,

- vršenje radnji koje drugim korisnicima onemogućavaju normalno korišćenje ugovorenih usluga

- preprodaja ugovorene usluge trećim licima,

- ukoliko Korisnikova oprema postane prijetnja za druge korisnike ili mreže (zaražena virusom ili sličnim softverom), a Korisnik po obaviještenju Telekoma u datom roku ne otkloni uzrok otkrivene prijetnje;

- ako se utvrdi da je Korisnik narušio pravila iz ovih Uslova korišćenja,

3.9. Telekom zadržava pravo da po zahtjevu nadležnog državnog organa i/ ili tima za prevenciju i suzbijanja radikalizacije i nasilnog ekstremizma prekine uslugu te blokira sadržaje u cilju prevencije i susbijanja širenja radikalnih i nasilno-ekstremističkih sadržaja na internetu i očuvanja sajber prostora Crne Gore i sprečavanja bilo kojih zloupotreba iz spektra elektronskih incidenata koji čine prijetnju za bezbjednost ljudi/države, kao i sadržaje/ događaji i incidente u kojima su učestvovale terorističke organizacije i/ili pojedinac.

Telekom nije odgovoran za štetu ili povredu prava koje usled nedozvoljenih radnji i zloupotreba pretrpe korisnik/ci ili bilo koje treće lice ili sam Korisnik. Korisnik je odgovoran Telekomu i svakom trećem licu koje pretrpi štetu usled nedozvoljenog ponašanja Korisnika u korišćenju Usluga, uključujući, a ne ograničavajući se na slučajeve iz ovog člana.

3.10. Prilikom utvrđivanja povrede obaveze iz Ugovora, te i zloupotreba po prethodnom stavu Telekom je dužan da, a u zavisnosti od stepena pričinjene povrede, odnosno zloupotrebe, upozori Pretplatnika (elektronskom porukom ili pozivom ili SMS ili sl) ili privremeno onemogući korišćenje Usluge. Ukoliko Korisnik nastavi ili ponavlja kršenje obaveza utvrđenih ovim Uslovima, Telekom ima pravo da trajno prekine sa pružanja Usluge saglasno članu 4 (stav 4.5) , o čemu će bez odlaganja obavijestiti Korisnika. .

3.11. Korisnik može podršku vezanu za korišćenje Usluge ostvariti na broj 1500 ili 1515.

3.12. Telekom neće biti odgovoran za štetu koja Korisniku nastane slučajno ili kao posljedica više sile. Telekom neće biti odgovoran za štetu nastalu prekidom ili degradacijom platformi putem kojih se pruža Usluga, kao niti za štetu nastalu zbog smetnji ili prekida u radu Usluge , osim ako je šteta posljedica namjere ili grube nepažnje Telekoma. Telekom je dužan da pisanim putem ili e-mailom obavijesti Korisnika o nužnom održavanju platforme Telekoma koje bi moglo imati za posljedicu prekid ili degradaciju sistema.

3.13. Telekom neće biti odgovoran za bilo kakvu štetu nastalu korišćenjem Usluge, za koju je odgovoran Korisnik, uključujući štetu zbog nemogućnosti korišćenja Usluge njegovom krivicom. Korisnik se obavezuje da će nadoknaditi Telekomu svaku štetu koja nastane usljed zahtjeva trećih lica po osnovu sadržaja koji se čuva ili prenosi putem Usluge koje Korisnik koristi.

3.14. U slučaju nastanka štete Korisniku nastale nepažnjom Telekoma, ukupna odgovornost Telekom-a ograničena je na običnu štetu do maksimalnog iznosa godišnje naknade plaćene od strane Korisnika prije nastanka štetnog događaja. U potpunosti je isključena odgovornost Telekoma za indirektnu štetu, izmaklu korist, neimovinsku štetu, gubitak podataka, potraživanja trećih strana ili druge troškove vezane za navedene štete iz ovog stava.

**4. Račun i način plaćanja**

4.1. Račun se dostavlja elektronskim putem (račun u elektronskoj formi) na mail adresu koju Korisnik naznači prilikom registracije za dostavljajnje računa. Ukoliko nakon registracije Korisnik odustane od zahtjeva za dostavu računa elektronskim putem dužan je da o istom blagovremeno obavijesti Telekom, podnošenjem zahtjeva za dostavu računa putem pošte. Korisnik koji ne primi račun se ne oslobađa od obaveze plaćanja istog u propisanom roku, te je Korisnik u obavezi da zatraži prepis računa u prodajnim mjestima Telekoma.

4.2. Korisnik se obavezuje da uredno i blagovremeno plaća račun za korišćenje Usluge, te da iznos iz računa izmiri u roku od 8 dana po prijemu istog. Smatraće se da je 7 (sedmi) dan od dana izdavanja (naznačen na računu) dan prijema računa.

4.3. Nakon isteka roka za izmirenje obaveze ispostavljeni račun se smatra opomenom i bez upućivanja pismenog obavještenja. Ukoliko Korisnik ne izmiri račun u roku od 15 dana, računajući od dana kada je račun stekao svojstvo opomene, Telekom će Korisniku privremeno isključiti Uslugu (suspenizija), obavještavajući ga na pouzdan način o razlozima za isto. U navedenom status Korisnik ne može da se uloguje na mail, mailove može da prima ali ne može da ih čita niti da ih šalje. U periodu privremenog isključenja Korisniku se obracunava mjesečna naknada (pretplata) proporcionalno.

4.4.Ukoliko Korisnik ne izmiri dospjelo potraživanje u roku ne kraćem od 20 dana od dana privremenog isključenja (suspenzija) Telekom može trajno prekinuti pružanje Usluge i raskinuti pretplatnički odnos. Telekom je u obavezi da na pouzdan način elektronskom porukom obavjesti Korisnika o raskidu pretplatničkog odnosa.

4.5. Korisnik je po ovim Uslovima upoznat da sa suspenzijom Usluge, odnosno e-mail naloga isti se deaktivira, a sa trajnim prekidom pružanja Usluge i raskidom pretplatničkog odnosa se ukida e-mail nalog i briše se cjelokupna elektronska pošta Korisnika koja se zatekne na serveru.

4.6. Ukoliko Korisnik ne plati dug saglasno ovom članu, Telekom će postupak naplate potraživanja vršiti preko nadležnog organa.

4.7. U navedenim slučajevima Telekom neće odgovarati Korisniku za bilo koju štetu koja može nastati Korisniku zbog suspenzije ili trajnog prekida korištenja Usluge.

**5. Prigovor Korisnika**

5.1. Korisnik ima pravo podnošenja prigovora na kvaliteti raspoloživosti usluga, kao i na visinu računa za pružene usluge. Prigovor po pitanju pristupa i kvaliteta Korisnik podnosi u pisanoj formi nadležnoj službi Telekoma odmah po utvrđivanju ovih okolnosti, a prigovor na visinu računa u roku od 8 dana od dana prijema istog.

5.2. Po prigovoru Korisnika Telekom je dužan donijeti odluku sa obrazloženjem u roku od 8 dana od dana podnošenja istog.

**6. Ostale odredbe**

6.1. Ugovorne strane imaju pravo raskinuti pretplatnički odnos u bilo kojem trenutku.

6.2. Svaka ugovorna strana može raskinuti pretplatnički odnos sa trenutnim dejstvom u slučaju ako druga ugovorna strana nastavi s povredom, odnosno neizvršavanjem svojih obaveza i/ili ne otkloni posljedice nastalih povreda u roku od 7 (sedam) dana nakon upozorenja datog elektronskim putem na dati e-mail adresu.

6.3. Telekom može raskinuti pretplatnički odnos s trenutnim dejstvom ako Korisnik upotrebljava Uslugu suprotno ovim Uslovima korišćenja, po članu 3 ovih Uslova, te ako je kod Korisnika otvoren ili započet postupak likvidacije.

O raskidu Telekom će obavijestiti drugu stranu slanjem obavještenja elektronskim putem na e-mail adresu navedenu u Zahtjevu.

6.4. Telekom zadržava pravo izmjene ovih Uslova korišćenja o čemu će 30 dana prije izvršene izmjene na način utvrđen stavom 6.6. ovog člana obavijestiti Korisnika. U slučaju da su izmjene Uslova korišćenja nepovoljnije za Korisnika, Korisnik ima pravo da ne prihvati takve izmjene i u navedenom roku od 30 dana i raskine pretplatnički odnos uz izmirenje obaveza dospjelih do dana prestanka.

6.5. U svim slučajevima prestanka pretplatničkog odnosa, bez obzira na osnov, Korisnik neće više moći koristiti Uslugu, odnosno dati e-mail nalog saglasno članu 4 stav 4.5..

6.6. Smatra se da je Korisnik primio obavještenje u roku od 3 dana od dana slanja e-mail poruke na email adresu Korisnika naznačenu na Zahtjevu, odnosno posljednju e-mail adresu koju je Korisnik dostavio Telekomu skladu sa članom 2 ovih Uslova korišćenja.

**7. Završne odredbe**

7.1. Na sve što nije uređeno ovim Uslovima korišćenja primjenjuju se odredbe pozitivnih zakonskih propisa koji uređuju pitanja koja čine predmet ovih Uslova.

7.2. Strane su saglasne da će sve sporove koji proizađu po ovim Uslovima korišćenja riješiti sporazumno, u suprotnom se ugovara nadležnost Privrednog suda u Podgorici.

7.3. Ovi Uslovi korišćenja stupaju na snagu od datuma naznačenog na kraju Uslova, a primjenjuju se sa njihovim objavljivanjem na internet stranicama Telekoma www.telekom.me

**U Podgorici, novembar 2021. godine**

**Crnogorski Telekom a.d. Podgorica**

ZAHTJEV

**Podaci o pretplatniku**

|  |  |
| --- | --- |
| Ime i prezime / Naziv firme: | |
| JMBG / PIB, PDV | |
| Adresa / Sjedište: | Kontakt telefon: |

** ZAHTJEV ZA AKTIVIRANJE WEBMAIL ONLY PAKETA**

|  |
| --- |
| Tražena webmail only e-mail adresa: **\_\_\_\_\_\_\_\_\_\_\_\_\_\_\_**  Webmail paket:  Mail only L  Mail only XL |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ M.P.**

(potpis/ potpis ovlašćenog lica)

** ZAHTJEV ZA AKTIVIRANJE DOMENSKOG MAIL PAKETA I ODREĐIVANJE OVLAŠĆENE OSOBE**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Naziv domena: **\_\_\_\_\_\_\_\_\_\_\_\_\_\_\_**   |  |  |  | | --- | --- | --- | |  | Domenski mail paketi | broj naloga | |  | Mail Biznis M |  | |  | Mail Biznis L |  | |  | Mail Biznis XL |  | |

Podaci o ovlašćenoj osobi za pristup i administriranje portala

|  |  |
| --- | --- |
| Ime i prezime: | JMBG: |
| Administratorski mail nalog: | Kontakt telefon: |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ M.P.**

(potpis ovlašćenog lica)

Pravne napomene:

Podaci prikupljeni na ovaj nacin ce se koristiti isključivo u svrhe aktiviranja aktiviranja mail only naloga/administrativnog portala.

Podnosenjem ovog zahtjeva podnosilac zahtjeva potvrđuje da je upoznat sa uslovima korišćenja, te da

će ovlašćena osoba navedena u zahtjevu biti korisnik portala za administraciju e-mail naloga u ime korisnika.